
Odgojno-obrazovni ishodi učenja:
OŠ KV A.6.1.; OŠ KV B.6.1.; OŠ KV B.6.2.; OŠ KV B.6.3.; OŠ KV C.6.1.; OŠ KV C.6.2.; OŠ KV C.6.3.; OŠ KV D.6.1. Učenik rješava zadatke iz pisane provjere.

	Ključni pojmovi
	djela milosrđa, sloboda, grijeh, Mojsije, Izlazak, Pasha, Deset Božjih zapovijedi, Crkva, sveti red, župa, redovništvo, laik

	Nastavne metode
	razgovor, usmjereno promatranje, rad na pitanjima pisane provjere

	Oblici rada
	individualni rad

	Nastavna sredstva
	obrazac 1. pisane provjere

	Međupredmetne poveznice
	Učiti kako učiti; Hrvatski jezik – čitanje, sažimanje, obrazlaganje i ispravljanje rečenica


Vrednovanje:
Vrednovanje za učenje: u ovoj pripremi nije predviđeno vrednovanje za učenje.
Vrednovanje kao učenje: samovrednovanje.
Vrednovanje naučenoga: pisanje 1. pisane provjere znanja (brojčano ocjenjivanje)


TIJEK NASTAVNOGA SATA

	I. UVODNI DIO – DOŽIVI (približno 7–10 minuta)



Uvodna molitva:
Oče naš…

ili:

Gospodine, budi s nama dok danas pokazujemo što smo naučili. Daj nam mir da ne žurimo, pažnju da dobro razumijemo pitanja i poštenje da se oslonimo na vlastito znanje. Pomozi nam dati najbolje od sebe i sačuvati pouzdanje i kada nešto ne znamo odmah. Amen.

	Alternativa: Vjeroučitelj će pročitati: „Uzdaj se u Gospodina svim srcem i ne oslanjaj se na vlastitu razboritost.“ (Izr 3,5). Nakon kratke tišine učenici će u sebi zamoliti Boga za mir, sabranost i pouzdanje kako bi pažljivo riješili pisanu provjeru i pokazali ono što su naučili.



Motivacija:
Učenici će promotriti jednostavan semafor s trima uputama:
[image: ]
Vjeroučitelj će zatim kratko reći: „Ne morate žuriti. Najprije dobro pročitajte što se traži, zatim mirno razmislite, odgovorite onako kako znate i na kraju provjerite jeste li riješili sve zadatke. Svatko pokazuje svoje znanje vlastitim tempom i poštenim radom.“
Najava teme:
Danas ćemo pisanim putem pokazati što smo naučili u dosadašnjem gradivu od početka školske godine. Pažljivo čitajte zadatke, mirno razmišljajte i dajte sve od sebe.


	II. SREDIŠNJI DIO – OTKRIJ I POVEŽI (približno 27–30 minuta)



Aktivnost 1:  Obrada sadržaja
Učenici pišu prvu pisanu provjeru znanja. (Obrazac 25b)
(Zaokružena pitanja: IOOP i PP!)
[bookmark: _Hlk210253247]
Obrazac pisane provjere:

klikni ovdje - poveznica - PDF

klikni ovdje - poveznica – WORD


Rješenja pisane provjere:

klikni ovdje - poveznica – PDF

klikni ovdje - poveznica - WORD

Pitanja iz pisane provjere:

①   Navedi tri tjelesna djela milosrđa! - udžbenik str. 92 (3 boda)
2. Navedi tri duhovna djela milosrđa! - udžbenik str. 92 (3 boda)
3. Što je grijeh? - udžbenik str. 13 (1 bod)
④   Navedi 4 načina na koji činimo grijeh! - udžbenik str. 13  (4 boda)
⑤   Kako se zove vođa i osloboditelj Izraelaca iz egipatskog ropstva? - udžbenik str. 16 (1 bod)
⑥   U kojoj biblijskoj knjizi je opisan izlazak Izraelaca iz ropstva u slobodu? - udžbenik str. 16 (1 bod)
⑦   Pod kojim imenom se Bog objavio Mojsiju – navedi puni naziv! - udžbenik str. 17 (1 bod)
8. Što je Pasha? - udžbenik str. 18 (2 boda)
9. Napiši treću i osmu Božju zapovijed! - udžbenik str. 21 (2 boda)
10. Što je Crkva i kada je nastala? – udžbenik str. 26 (2 boda)
11. Napiši dvije biblijske slike koje opisuju Crkvu! – udžbenik str. 27 (2 boda)
⑫  Tko spada u sveti red? – udžbenik str. 28 (3 boda)
13. Što su župe? – udžbenik str. 29 (1 bod)
14. Navedi dvije redovničke zajednice! – udžbenik str. 30 (2 boda)
⑮  Napiši geslo sv. Benedikta! – udžbenik, str. 30 (1 bod)
16. Tko je laik? – udžbenik, str. 31 (1 bod)
17. Stavi kvačicu kod tvrdnji na prikladno mjesto! – udžbenik str.17 (12 bodova)

	TVRDNJA
	TOČNO
	NETOČNO

	Sloboda je Božji dar.
	
	

	Bog nam nije dao slobodnu volju.
	
	

	Sloboda je kada možemo raditi što nas je volja.
	
	

	Sklonost činjenja zla koju nasljeđujemo rađanjem zove se istočni grijeh.
	
	

	Za grijeh smo odgovorni ako ne spriječimo ili ne ukazujemo na grijeh.
	
	

	Mojsije je izveo Izraelce iz babilonskog ropstva.
	
	

	Aron je Mojsijev stric.
	
	

	Faraon je pustio Izraelce nakon smrti svoga sina.
	
	

	Izraelci su prešli preko Jadranskog mora.
	
	

	Izraelci su lutali pustinjom 50 godina.
	
	

	Bog je Mojsiju dao 10 zapovijedi na brdu Sinaj.
	
	

	Narod je čekajući Mojsija napravio zlatnu kravu.
	
	



	Pojašnjenja:
UKUPNO: 42 boda.
Od 1-10 bodova = nedovoljan
od 11-20 bodova = dovoljan
od 21-29 bodova = dobar
od 30-37 bodova = vrlo dobar
od 38-42 bodova = odličan
	Pojašnjenja IOOP i PP:
UKUPNO: 14 bodova.
od 1-2 boda = nedovoljan
od 3-5 bodova = dovoljan
od 6-9 bodova = dobar
od 10-12 bodova = vrlo dobar
od 13-14 bodova = odličan

	

	


	III. ZAVRŠNI DIO – IZRAZI (približno 7–10 minuta)


Samovrednovanje:
Nakon predaje pisane provjere učenici ostaju sjediti. Na znak vjeroučitelja pokazuju:
· palac gore – radio sam pažljivo i zadovoljan sam svojim trudom 
· palac vodoravno – uglavnom sam zadovoljan, ali nekoliko mi je zadataka bilo teško 
· palac dolje – bilo mi je teško i trebat će mi dodatno objašnjenje ili vježba. 


[image: ]
Završna molitva:
Gospodine, hvala Ti za znanje, trud i strpljenje koje smo danas mogli pokazati. Pomozi nam prihvatiti ono što smo dobro riješili, ali i učiti iz onoga u čemu smo pogriješili. Daj da nas rezultat ne učini ni oholima ni obeshrabrenima, nego potakne na daljnji trud i rast. Amen.

Ili:
Anđele, čuvaru mili…
ili:
Učenici će poslušati pjesmu „Anđele, čuvaru mili…“; 3:36; Autor: Marinko Grubešić; Izvor: YouTube

[image: Anđele čuvaru - Marinko Grubešić]

